**JUDEŢUL SATU MARE**

**CONSILIUL JUDEŢEAN**

# **Serviciul resurse umane, salarizare**

# **Nr.\_\_\_\_\_\_\_/\_\_\_\_\_\_2024**

RAPORT DE SPECIALITATE

**privind modificarea Organigramei, a Statului de funcţii și a**

**Regulamentului de organizare și funcționare ale Regiei Autonome Aeroportul Satu Mare**

Regia Autonomă Aeroportul Satu Mare solicită modificarea Organigramei, a Statului de funcții și a Regulamentului de organizare și funcționare, prin Nota de fundamentare nr. 2356/21.06.2024 înregistrată la Consiliul Județean Satu Mare sub nr.13839/21.06.2024.

Prin adresa Ministerului Dezvoltării, Lucrărilor Publice și Administrației nr.122.371/18.06.2024, înregistrată la Consiliul Județean Satu Mare cu nr. 13509/18.06.2024, se comunică aprobarea exceptării operatorilor din subordinea unităților administrativ-teritoriale care administrează infrastructuri aeroportuare de la aplicarea prevederilor art. XXXII și ale art. XXXVII, alin. (7), (8), (9) și (10) din Legea nr. 296/2023 privind unele măsuri fiscal-bugetare pentru asigurarea sustenabilității financiare a României pe termen lung, cu modificările ulterioare.

Luând în considerare faptul că exceptarea de la desființarea Biroului Securitate Aeroportuară și Informații Clasificate a fost aprobată cu condiția schimbării denumirii acestuia în Compartiment Securitate Aeroportuară și Informații Clasificate și pentru că din anul 2020, data ultimei modificări a Regulamentului de organizare și funcționare al Regiei Autonome Aeroportul Satu Mare au fost abrogate și modificate mai multe reglementări în domeniul aviației civile,

având în vedere Hotărârea Consiliului de Administrație al Regiei Autonome Aeroportul Satu Mare nr. 12/21.06.2024 privind aprobarea modificării Organigramei, Statului de Funcții și a Regulamentului de Organizare și Funcționare al Regiei Autonome Aeroportul Satu Mare,

propunem modificarea structurii organizatorice a regiei prin schimbarea denumirii Biroului Securitate Aeroportuară și Informații Clasificate, respectiv operarea modificărilor legislative în Organigramă, în Statul de funcții, precum și în Regulamentul de organizare și funcționare ale Regiei Autonome Aeroportul Satu Mare.

Ținând cont de:

- prevederile art. XXXVII alin. (7^1) din Legea nr. 296/2023 privind unele măsuri fiscal-bugetare pentru asigurarea sustenabilității financiare a României pe termen lung, cu modificările ulterioare;

- Legea nr.21/2020 privind Codul aerian;

- Ordonanța de urgentă nr. 109/2011 privind guvernanța corporativă a întreprinderilor publice, cu modificările și completările ulterioare;

-Regulamentul (UE) nr.73/2010 al Comisiei de stabilire a cerințelor de calitate a datelor aeronautice și informații aeronautice pentru Cerul unic European;

-Regulamentul (UE) nr.139/2014 al Comisiei de stabilire a cerințelor tehnice și a procedurilor administrative referitoare la aerodromuri în temeiul Regulamentului (CE) nr.216/2008 al Parlamentului European si al Consiliului;

-Ordinul Ministrului Transporturilor nr.1309/2014 privind masuri pentru aplicarea Regulamentului UE nr.139/2014 si a procedurilor administrative referitoare la aerodromuri in temeiul Regulamentului CE nr.216/2008;

- Regulamentul (UE) nr. 1139/2018 privind normele comune în domeniul aviației civile și de înființare a Agenției Uniunii Europene pentru Siguranța Aviației, de modificare a Regulamentelor (CE) nr. 2111/2005, (CE) nr. 1008/2008, (UE) nr. 996/2010, (UE) nr. 376/2014 și a Directivelor 2014/30/UE și 2014/53/UE ale Parlamentului European și ale Consiliului, precum și de abrogare a Regulamentelor(CE) nr. 552/2004 și (CE) nr. 216/2008 ale Parlamentului European și ale Consiliului și a Regulamentului (CEE) No 3922/91 al Consiliului;

-Legea nr.53/2003 privind Codul Muncii, republicat, cu modificările și completările ulterioare;

în temeiul prevederilor art. 182 alin. (4) cu trimitere la cele ale art. 136 alin.(10) din Ordonanța de urgență nr. 57/2019 privind Codul administrativ, cu modificările și completările ulterioare,

**PROPUNEM:**

**adoptarea Proiectului de hotărâre privind modificarea Organigramei, a Statului de funcţii și a**

**Regulamentului de organizare și funcționare ale Regiei Autonome Aeroportul Satu Mare**

**ŞEF SERVICIU, VIZAT JURIDIC,**

Bîja Tania Bodó Nicoleta

red./tehn.B.N. 5ex.