**Nr. 2356/21.06.2024**

**NOTĂ DE FUNDAMENTARE**

**privind aprobarea modificării** **Organigramei, Statului de funcții și a Regulamentului de organizare și funcționare ale Regiei Autonome Aeroportul Satu Mare**

Având în vedere adresa Ministerului Dezvoltării, Lucrărilor Publice și Administraţiei nr. 122.371/18.06.2024, anexată prezentei note de fundamentare, prin care se comunică aprobarea exceptării operatorilor din subordinea unităților administrativ-teritoriale care administrează infrastructuri aeroportuare de la aplicarea prevederilor art. XXXII și ale art. XXXVII, alin. (7), (8), (9) și (10) din Legea nr. 296/2023 privind unele măsuri fiscal-bugetare pentru asigurarea sustenabilității financiare a României pe termen lung, cu modificările ulterioare,

luând în considerare faptul că exceptarea de la desființarea Biroului Securitate Aeroportuară și Informații Clasificate a fost aprobată cu condiția schimbării denumirii acestuia în Compartiment Securitate Aeroportuară și Informații Clasificate,

pentru că din anul 2020, data ultimei modificări a Regulamentului de organizare și funcționare al Regiei Autonome Aeroportul Satu Mare au fost abrogate și modificate mai multe reglementări în domeniul aviației civile,

propunem modificarea structurii organizatorice a regiei prin schimbarea denumirii Biroului Securitate Aeroportuară și Informații Clasificate, respectiv operarea modificărilor legislative în Regulamentul de organizare și funcționare al R.A. Aeroportul Satu Mare, conform Anexei nr. 1 - Organigrama, Anexei nr. 2 – Stat de funcții și Anexei nr. 3 - Regulament de organizare și funcționare, la prezenta notă de fundamentare.

În conformitate cu cele de mai sus, propunem aprobarea modificării Organigramei, Statului de funcții și a Regulamentului de organizare și funcționare ale Regiei Autonome Aeroportul Satu Mare.

Director general, Director economic,

Pătrașcu Mihai Micu Alina Mihaela

Compartiment Personal, Salarizare,

Perșa Mihaela

Vizat juridic,

av. Crainic Raluca